Võrkturunduse ümber on viimasel ajal palju lärmi löödud. Eestis muidugi. Kel vähegi võimalik tugevama positsioonilt end vastandada, püüab võrkturundust naeruvääristada, selle puudustele viidata või kui muudmoodi ei saa, siis lihtsalt inimesi hirmutada.    Selleks, et toimuvast aru saada, on vaja nii teadmisi kui kogemusi, mida on vähestel. Toon välja mõned põhjused, miks võrkturundust on rünnatud.  Võrkturunduse ettevõtted on  sõltumatud ja kindlad oma toodete või äriplaanide kvaliteedis ning atraktiivsuses. Võrkturunduse ettevõtted ei vii oma rahavooge ajakirjandusse ja ei kasuta vahendusfirmasid maaletoomisel, turustamisel, ega ka hulgi- ega ka jaekaubanduses, apteekidest rääkimata. Turundusmudelis on ainult idee või kaubamärgi autor või äriplaani väljatöötaja või ka tootja ja siis otse tellijate ahel. Ajakirjandus jääb ilma väga vajalikest reklaamirahadest ning samamoodi kõik teised kauba edasiliigutajad. Kaubandusele on oht, et  kliendid kalduvad sissetallatud rajalt kõrval. Klientide pärast tuleb aga võidelda! Kuidas ahne suur vend tahab pealt vaadata kuidas väikeveli ise ja rõõmsalt toimetab. Tulebki kõvasti lobbytööd teha ja vihjata kuhu vaja.  Eestis on ära keelatud või keelata püütud enamiku loodustooteid turustavate võrkturunduse ettevõtete loodustooted. Hoolimata sellest, et on tegemist ehedate loodusest saadud toorainetega kõrgkvaliteetsete ja tõhusate heaolutoodete või isegi paljusid terviseprobleeme leevendavate  toodetega. Kui keegi julgeb väita, et ta on end terveks ravinud mainitud firmade toodetega, siis tuleb keelata sellest rääkimine. Sajast 99 on rahul, aga siis tuleb leida keegi pettunud inimene, see üks, kelle ootused olid suuremad.  Kuid sama protsent kehtib ka firmade suhtes, mistõttu peavad inimesed ise analüüsima ja otsustama, kas tooted on tegelikult head, või neid tahetakse lihtsalt maha müüa. Reklaam hommikust õhtuni, et kontsernid oma eelmise kasumi sajakordselt ületaksid.    Tõenäoliselt  oled täheldanud, et jagan teiega emotsionaalselt kõiki kogemusi, mida kas reaalsest vajadusest või uudishimust hankinud olen. Kui keskenduda võrkturunduse kogemustele, siis alustasin konkreetsest vajadusest hoolitseda hea enesetunde eest, seejärel pidin võitlema enda elu eest ja taastama elukvaliteedi peale keemiaravi. Tervisetooted olid ja on siiani minu prioriteediks. Samuti oskan inimestele soovitada, mis kuidas mõjuda võib. Ma teen alati teadliku valiku ja lähtun sellest, mida saan inimestele laiast  tervisetoodete paletist pakkuda. Ma säilitan oma õiguse ja vabaduse olla mitme firma esindaja, et olla tasakaalus oma südametunnistusega. Ei tahaks olla kellegi klient, kellel on üks-kaks toodet, mille ta peab üles kiitma ja ainult seda soovitama, sest muud tal pakkuda pole. Ma tean pea kõikide Eesti turul pakutavate loodustoodete mõju ja väärtust nii enda kui teiste kogemustest.  Olgu see selgitus neile, kes on ainult ühe firma lojaalsed esindajad ja kuust kuuse truult ühte ja sama toodet tellivad ja  soovitavad ja õelalt teistsugustesse valikutesse suhtuvad.    Nüüd on mul hea tervis ja tasakaal saavutatud ja mõtted on liikunud tõeliste unistuste teostamisele ning paratamatult olen hakanud mõtlema ka rahakoti tervisele. Silmapiirile on tõusnud ka hoopis teised kontseptsioonid ja võimalused.    Ma ei soovitaks kellelgi oodata, mis tahes olukorras, kuni "äraaetud hobused maha lastakse". Koondatakse, eemaldatakse, töötuks tunnistatakse tavaettevõttes ... küündimatuks, laisaks, vähe  motiveerituks, lepingu või reeglite rikkujaks tunnistatakse võrkturunduses. Väike mutter ja ori igal pool, hirm ja läbipõlemise frustratsioon igapäevaseks kaaslaseks.  Siit võid välja lugeda põhjusi, miks inimesed kui lambukesed ja võrkturunduse pettumustest räägivad.    Soovitus: tuleb julgeda käia oma rada ja lihtsalt osata valida, õigel ajal õige ettevõte. Kuna praegu on 21. sajand, siis võiks valida ka kaasaegse ettevõtte.  Robert Kiyosaki, Donald Trump, Bill Clinton, Warren  Buffet jt tunnustatud arvamusliidrid on kui ühest suust väitnud, et kui nad peaksid oma ettevõtja karjääri otsast alustama, kui nad oleksid kaotanud kõik mis neil on, siis oleks nende kindel valik võrkturundus. See on enesekindlate ja vabade inimeste valik. USAs peetakse iseseisvust ja ettevõtlikkust riigi alustalaks.  Kas ka meil Eestis?    Teiselt poolt olen 12-aastase MLM kogemusega jõudnud järeldusele, et oma vabaduse ja inimväärikuse säilitamiseks tuleb valida selline firma,  kuhu  saad teha ühekordse investeeringu või ise otsustada, millal ja mida ostad.  Ideaalne, et juhatad inimesed keskkonda, kus on kõik, mida inimesed ihaldavad, vitamiinidest luksautodeni ning inimesed ise valivad ja tellivad.  Kui oled kellelegi sellist veebikeskkonda soovitanud, teenid käibe pealt!    21. sajandi korralik keskkond ja äriplaan peavad olema internetis ja igasuguste ettevõtlikkust ahendavate piirideta ning seetõttu lõputu klientide hulgaga.  Internetikeskkond ja kliendid  ongi ise toode. Soovitan valida ettevõtte, kus sul pole vaja boonuste saamiseks üha uuesti iga kuu osta. Kus sul pole vaja tekitada koju ladu, lootes tooteid laiali jagades teenida ja seni oma raha nendes toodetes külmutada. Kus sul pole vaja oma tuttavaid pidevalt pommitada ettepanekuga, et nad jälle sinult sama toote ostaksid … jne jne. Siia ongi koer maetud, et inimesed pelgavad võrkturundust kui tuld. Mitte müügitegevus pole alandav, vaid see, et sul õnnetukesel on vaid pisike valik, mida ühtedele ja  samadele inimestele pead ahvatlevaks rääkima. Inimesed armastavad osta, kuid ei talu, kui keegi neile pidevalt müüa püüab.    Teenistus ja boonusplaan on sageli loodud nii, et väikesed tegijad ja alustajad teenivad sente ja toidavad end lootustega, et ühel päeval tuleb õnn ka nende õuele.  Lohutuseks ja ainsaks väärtuseks väga head koolitused ja muidugi ka tooted.    Mina olen tegutsenud kahjuks väljapressi meetodil töötavate ettevõtete suhtes üsna "ebalojaalselt" ja kogu aeg pakkujate  tooteid, oma rahavooge, äriidee suutlikkust ja tasuvust analüüsides. Ma ei ole nõus oma entusiasmi, energiat ning kogemusi peenraha vastu vahetama. Olen ikka otsinud ja soovitanud väledamaid ratsusid (loe: ettevõtteid), kellega võiksime unistuste poole kapata.    Seetõttu kuulun ma nende väheste hulka, kes pole pettunud võrkturunduses kui ärimudelis.  Võrkturundus on 21. sajandile kohane ettevõtlus, mis annab võimaluse iseseisvuseks, vabaduseks ja õiglaseks teenimiseks.    Võrkturundus kui inimliku vabadusepüüdluse ja ettevõtluse nurgakivi oli, on ja jääb, seda võime 21. sajandil kindlalt väita. Kuigi ettevõtted ise on sama mitmepalgelised nagu inimesed isegi.    Ja valik on sinu!